Cuneiform Tablet Kt o/k 4 (AKT 4 29)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ú-ṣur-ša-a-šùr ù ší-ma-at-IŠTAR qí-bi-ma um-ma i-ši-im-sú-en₆-ma 2 TÚG.ḪI.A SIG₅-tim DIRI ku-nu-ki-a e-na-a-šùr DUMU en-um-a-šùr na-áš-a-ku-nu-tí ga-mar-šu-nu ša-bu a-na ší-mì-im dí-na-šu-nu-ma i-ší-im TÚG-ba-tí 0.5 ma-na KÙ.BABBAR a-na e-na-a-šùr dí-na-ma ší-tí KÙ.BABBAR ku-un-kà-ma šé-bi₄-lá-nim 1 ší-it-ra-am ša a-ki-dí-e ku-nu-ki-a DUMU a-šùr-ša-dí-li NU.BÀNDA kà-ṣa-ar ku-li-a na-áš-a-ku-nu-tí 2 TÚG.ḪI.A SIG₅-tim DIRI ku-nu-ki-a kur-ub-IŠTAR DUMU šu-IŠTAR na-áš-a-ku-nu-tí ga-mar-šu-nu ša-bu 1 TÚG qab-li-am ku-nu-ki-a e-na-na-tum na-áš-a-ku-nu-tí a-ḫi a-ta i-ḫi-id-ma a-ta-a-a KÙ.BABBAR ša-áš-qí-lá-ma KÙ.BABBAR šé-bi₄-lá-nim 1 ší-it-ra-am ša a-ki-dí-e ku-nu-ki ša be-lá-tim me-er-i-tí-ki šu-ku-bu-um na-áš-a-ki-im mì-ma šé-bu-lá-tí-a ù TÚG.ḪI.A ša uš-té-bi₄-lá-ni na-áš-pè-er-ták-nu za-ku-tám šé-bi₄-lá-nim a-na ú-ṣur-ša-a-šur qí-bi₄-ma a-šu-mì ṣú-ḫa-ri-kà ša tù-ša-ḫi-zi-ni um-ma a-na-ku-ma a-na ki-ma ší-a-tí-ma 5 ma-na URUDU li-qí-ma ù ṣú-ḫa-ra-am wa-ší-ri-im um-ma ší-it-ma 10 GÍN KÙ.BABBAR dí-na-ma lá ú-<gap>-<gap>-<gap> ṣú-ḫa-ru-um ša-lim a-pu-tum a-na té-er-tí-a i-ḫi-id